अदा शर्मा

अदा शर्मा (11 मई 1992 को अदाह शर्मा के रूप में जन्मी) एक भारतीय फिल्म अभिनेत्री हैं जो मुख्य रूप से हिंदी, तेलुगु और तमिल भाषाओं की फिल्मों में काम करती है। अदा शर्मा ने अपनी स्कूली शिक्षा समाप्त करने के बाद, 2008 की हिंदी भाषा की हॉरर फिल्म 1920 में एक मुख्य भूमिका के साथ अपने अभिनय कैरियर की शुरुआत की, यह फिल्म बॉक्स ऑफिस पर सफल रही। इस फिल्म को विक्रम भट्ट ने निर्देशित किया था। इस फिल्म में एक भूतिया महिला के उनके चित्रण की समीक्षकों द्वारा प्रशंसा की गई और उन्हें सर्वश्रेष्ठ महिला पदार्पण नामांकन के लिए फिल्मफेयर पुरस्कार मिला। अपनी रोमांटिक कॉमेडी फिल्म हंसी तो फंसी (2014) की रिलीज के बाद, उन्होंने एस/ओ सत्यमूर्ति (2015) और क्षणम (2016) जैसी तेलुगु फिल्मों में प्रमुख महिला की भूमिका निभाते हुए दक्षिण भारतीय फिल्म उद्योग में कदम रखा।

प्रारंभिक जीवन और शिक्षा 
अदा शर्मा का जन्म मुंबई में एस एल शर्मा (2014 में स्वर्गवास) के घर हुआ था, जो भारतीय मर्चेंट नेवी में एक कप्तान थे। वह तमिल ब्राह्मण हैं। उनके पिता एक तमिलियन हैं, जबकि उनकी मां एक मलयाली हैं।

शर्मा की शिक्षा औक्सिलियम कॉन्वेंट हाई स्कूल, बांद्रा में हुई थी। जब वह दसवीं कक्षा में थीं, तब उन्होंने तय कर लिया था कि वह एक अभिनेत्री बनना चाहती हैं। वह स्कूल छोड़ना चाहती थी लेकिन उसके माता-पिता ने जोर देकर कहा कि उसे कम से कम स्कूली शिक्षा पूरी करनी चाहिए। बारहवीं पास करने के बाद उसने पढ़ाई छोड़ दी। 

शर्मा जिमनास्ट हैं। वह तीन साल की उम्र से नृत्य कर रही हैं, और उन्होंने मुंबई में नटराज गोपी कृष्ण कथक नृत्य अकादमी से कथक में स्नातक की पढ़ाई पूरी की है। जैज़ और बैले के अलावा, उसने अमेरिका में चार महीनों के लिए साल्सा सीखा था, और इनको बहुत अच्छा बेली डांसिंग आता है। 

शर्मा मराठी और हिंदी बोल सकती हैं क्योंकि उनका जन्म और पालन-पोषण मुंबई में हुआ है।

पेशा 
फिल्म उद्योग में प्रवेश करने की कोशिश में, शर्मा ने कई भूमिकाओं के लिए ऑडिशन दिया, लेकिन अपने घुँघरालें बाल और कम उम्र की दिखने के कारण उन्हें फिल्मों में काम नहीं मिला। कास्टिंग निर्देशकों को लगता था कि वह बहुत छोटी दिखती हैं। वह अंततः विक्रम भट्ट द्वारा निर्देशित रजनीश दुग्गल के साथ 2009 की हिंदी हॉरर फिल्म 1920 में मुख्य महिला भूमिका में उतरीं। एक "भूत द्वारा अधिग्रहित महिला (भूत ग्रसित स्त्री)" के उनके चित्रण की समीक्षकों द्वारा एकमत से प्रशंसा की गई थी। द टाइम्स ऑफ इंडिया के निखत काज़मी ने टिप्पणी की कि "अदा शर्मा ने शानदार काम किया और अपने अभिनय को असाधारण अविश्वनीय रूप में स्थापित किया (अंग्रेजी अनुवादः "delivers a consummate performance", and labelled her performance as "excellent", "[exceptionally] brilliant", and "incredibly convincing")" यह फिल्म कमाई के मामलें में सफल रही, यह भट्ट की पहली बॉक्स ऑफिस पर सफल थी जो छह साल और 10 फिल्मों के बाद हिट हुई। इस फिल्म की वजह से शर्मा को 54 वें फिल्मफेयर अवार्ड्स में सर्वश्रेष्ठ महिला पदार्पण के लिए नामांकन मिला। तीन साल बाद, उनकी अगली फिल्म फ़िर  थी जो एक डरावनी फिल्म थी, यह अदा की विक्रम भट्ट के साथ दूसरी फिल्म थी जिसे विक्रम भट्ट द्वारा ही लिखा गया था, इस फिल्म में भी उनके 1920 के सह-कलाकार रजनीश दुग्गल ने काम किया था। फ़िर फिल्म 1920 की तरह सफल साबित नहीं हुई, इसे नकारात्मक समीक्षाएं मिली, और ये बॉक्स ऑफिस पर असफल रही, शर्मा को उनके प्रदर्शन के लिए मिश्रित प्रतिक्रिया मिली। सुजाता चक्रवर्ती ने लिखा है कि "एक मिनट के लिए भी वह एक मानसिक व्यक्ति होने की तीव्रता को उजागर नहीं करती है", सिफी की सोनिया चोपड़ा ने कहा कि वह "फिल्म में केवल एक ही है जो अभिनय कर सकती है"।
2023 में, उन्होंने द केरल स्टोरी में मुख्य भूमिका निभाई, जिसमें उन्होंने शालिनी उन्नीकृष्णन / फातिमा बा की भूमिका निभाई, जो कट्टरपंथी थी और इस्लाम में परिवर्तित हो गई, और अंत में आतंकवादी संगठन आईएसआईएस में शामिल हो गई।

फ़िल्में

इन्हें भी देखें
 एली एवराम
 अंगिरा धर
 एल्नाज नोरौजी
 करिश्मा शर्मा

सन्दर्भ 

हिन्दी अभिनेत्री
1989 में जन्मे लोग
महाराष्ट्र के लोग